Sandra Ortega Mera

Sandra Ortega Mera (Coruña, 1968ko uztailaren 19a) coruñar psikologoa, enpresaburua eta filantropoa da. Espainiako bigarren pertsonarik aberatsena da, Amancio Ortega Gaona aitaren atzetik.

Biografia 
Sandra Ortega Meraren gurasoak Inditex enpresaren sortzaileak izan ziren, Amancio Ortega Gaona munduko pertsonarik aberatsenetakoa eta Rosalía Mera Goyenechea lehen emaztea, Forbes aldizkariaren arabera Espainiako emakumerik aberatsena eta munduko 66. boteretsuena. Psikologian lizentziaduna da, Santiago de Compostelako Unibertsitatean.

Ibilbidea 
Ama, Rosalía Mera, 2013. urtean hil ondoren, Inditexen %7ko parte-hartzea jaso zuen, bere neba Marcos garun-paralisiarekin jaio baitzen, eta 7300 milioi dolarreko ondare garbia zuen Espainiako emakumerik aberatsena bihurtu zen. Rosp Corunna enpresa-taldeak 105 eta 89,6 milioi euroko irabaziak izan zituen, hurrenez hurren, 2015 eta 2016 urteetan.
Sandra Ortega amaren bideari jarraituta, Coruñan dagoen irabazi-asmorik gabeko Paideia Galiza Fundazioko presidentea da. Erakunde horrek pertsona ezinduak gizarteratzen laguntzen du, gazteentzako lan-aukerak sustatzen ditu eta enpresa- eta kultura-ekimenak sustatzen ditu. Paideia Galiza  Fundazioak Coruñan desgaitasuna duten pertsonei integrazio-aukerak emateko ere sortu zen.

Bizitza pertsonala 
Gaztetatik senargai izan duen Pablo Gómezekin, Inditex taldeko zuzendaritza-kargu bat  du enarekin, ezkonduta dago. Harekin hiru seme-alaba izan ditu, Martiño, Antia eta Uxía. Coruñako Oleiros herrian bizi da,Galizian.

Erreferentziak

Kanpo estekak 

 Paideia Galiza Fundazioa

Coruñarrak
Emakume psikologoak
Galiziako psikologoak
Espainiako psikologoak
Emakume enpresaburuak
Galiziako enpresaburuak
Espainiako enpresaburuak
Emakume filantropoak
Galiaziako filantropoak
Espainiako filantropoak
XX. mendeko enpresaburuak
XXI. mendeko enpresaburuak